 Ilaaheen wuxuu nooga warrami inuu leeyahay xukunka cirka iyo dhulka iyo waxa u dhaxeeya iyo in naxariistiisu badan tahay, siduu xadiith Qudsi ah ku yidhi, Naxariistaydaa ka badan cadhadayda, isagaana dadka usoo kulmin Qiyaamaha shaki laaan, ciddii khasaarisay nafteedase ma rumayso, waxa xasila habeenka iyo dharaarta iyo waxa dhaqdhaqaaqana Eebbaa iska leh, waana maqle oge ah, wax xaq lagu caabudo oon Isaga ahayna ma jiro, waana quudiye aan la quudinin, waana in loo hoggaansamo, gaaladana laga fogaado illeen cadaab maalin wayn yaa jirta ciddii laga ilaaliyana uu liibaanaye. 